amanoisuno/poetBack huggingface dataset:
甘露寺 孫魴 
寒暄皆有景，孤絕畫難形。地拱千尋嶮，天垂四面青。晝燈籠雁塔，夜磬徹漁汀。最愛僧房好，波光滿戶庭。
題金山寺 孫魴 
萬古波心寺，金山名目新。天多剩得月，地少不生塵。過櫓妨僧定，驚濤濺佛身。誰言張處士，題後更無人。
楊柳枝詞五首 孫魴 
靈和風暖太昌春，舞線搖絲向昔人。何似曉來江雨後，一行如畫隔遙津。彭澤初栽五樹時，只應閑看一枝垂。不知天意風流處，要與佳人學畫眉。暖傍離亭靜拂橋，入流穿檻綠陰搖。不知落日誰相送，魂斷千條與萬條。春來綠樹遍天涯，未見垂楊未可誇。晴日萬株煙一陣，閑坊兼是莫愁家。十首當年有舊詞，唱青歌翠幾無遺。未曾得向行人道，不謂離情莫折伊。
句 孫魴 
遊子未歸去，野花愁破心。劃多灰漸冷，坐久席成痕。結宇孤峰上，安禪巨浪間。分開朝海浪，留住過江雲。劃多灰雜蒼虯跡，坐久煙消寶鴨香。
入塞二首 沈彬 
欲為皇王服遠戎，萬人金甲鼓鼙中。陣雲黯塞三邊黑，謗書未及明君爇，臥骨將軍已歿功。苦戰沙門臥箭痕，戍樓閑上望星文。生希國澤分偏將，功多地遠無人紀，漢閣笙歌日又曛。
塞下三首 沈彬 
塞葉聲悲秋欲霜，寒山數點下牛羊。映霞旅雁隨疏雨，胡兒向化新成長，猶自千回問漢王。貴主和親殺氣沉，燕山閑獵鼓鼙音。旗分雪草偷邊馬，金釵謾作封侯別，劈破佳人萬里心。月冷榆關過雁行，將軍寒笛老思鄉。貳師骨恨千夫壯，誰知漢武輕中國，閑奪天山草木荒。
秋日 沈彬 
秋含砧杵搗斜陽，笛引西風顥氣涼。薜荔惹煙籠蟋蟀，腸斷舊遊從一別，潘安惆悵滿頭霜。
金陵雜題二首 沈彬 
王氣生秦四百年，晉元東渡浪花船。正慚海內皆塗地，千征萬戰英雄盡，落日牛羊食野田。暮潮聲落草光沉，賈客來帆宿岸陰。一笛月明何處酒，今日到來何物在，碧煙和雨鎖寒林。
麻姑山 沈彬 
紺殿松蘿太古山，仙人曾此話桑田。閑傾雲液十分日，我來游禮酬心願，欲共怡神契自然。
題蘇仙山 沈彬 
眼穿林罅見郴州，井裏交連側局楸。味道不來閑處坐，千古是非無處問，夕陽西去水東流。
洪州解至長安，初舉納省卷夢仙謠 沈彬 
□□□□□□□，□□□□□□□。玉殿大開從客入，□□□□□□□，□□□□□□□。
憶仙謠 沈彬 
白榆風颯九天秋，王母朝回宴玉樓。日月漸長雙鳳睡，詩酒近來狂不得，騎龍卻憶上清遊。
納省卷贈為首劉象 沈彬 
曾應大中天子舉，四朝風月鬢蕭疏。不隨世祖重攜劍，一枝何事於君借，仙桂年年幸有餘。
贈王定保 沈彬 
仙桂曾攀第一枝，薄游湘水阻佳期。皋橋已失齊眉願，聞公已有平生約，謝絕女蘿依兔絲。
結客少年場行 沈彬 
重義輕生一劍知，白虹貫日報讎歸。片心惆悵清平世，酒市無人問布衣。
陽朔碧蓮峰 沈彬 
陶潛彭澤五株柳，潘岳河陽一縣花。兩處爭如陽朔好，碧蓮峰裏住人家。
再過金陵 沈彬 
玉樹歌終王氣收，雁行高送石城秋。江山不管興亡事，一任斜陽伴客愁。
都門送別 沈彬 
岸柳蕭疏野荻秋，都門行客莫回頭。一條灞水清如劍，不為離人割斷愁。
吊邊人 沈彬 
殺聲沈後野風悲，漢月高時望不歸。白骨已枯沙上草，家人猶自寄寒衣。
句 沈彬 
尺素隱清輝，一毫分險阻。金翅動身摩日月，銀河轉浪洗乾坤。（《獻馬殷頌德》，須知手筆安排定，不怕山河整頓難。九衢冠蓋暗爭路，四海干戈多異心。地隈一水巡城轉，天約群山附郭來。（《題法華寺》，數家魚網疏雲外，一岸殘陽細雨中。松欹晚影離壇草，鐘撼秋聲入殿風。（《潘天錫同題古觀》，壓低吳楚遙涵水，約破雲霞獨倚天。（《望廬山》，半身落日離秦樹，一路平蕪入楚煙。清占月中三峽水，麗偷雲外十洲春。幽鳥喚人穿竹去，野猿尋果出雲來。